
PODOKTORANTŪROS STAŽUOTĖS PROJEKTO FINANSAVIMO SUTARTIS
Nr. ...

20... m. ... d.
Vilnius

Lietuvos mokslo taryba (toliau  – Taryba), atstovaujama ... (įrašyti pareigas, vardą ir pavardę), veikiančio (-ios) pagal ... (įrašyti dokumento pavadinimą), ... (įrašyti vykdančiosios institucijos pavadinimą) (toliau – Institucija), atstovaujama ... (įrašyti pareigas, vardą ir pavardę), veikiančio (-ios) pagal ... (įrašyti dokumento pavadinimą) (toliau - kartu vadinami Šalimis), vadovaudamiesi Lietuvos mokslo tarybos mokslo ir sklaidos projektų konkursinio finansavimo bendrųjų taisyklių, patvirtintų Tarybos pirmininko 2019 m. balandžio 4 d. įsakymu Nr. V-176 „Dėl Lietuvos mokslo tarybos mokslo ir sklaidos projektų konkursinio finansavimo bendrųjų taisyklių patvirtinimo“, nuostatomis (toliau – Bendrosios taisyklės), Atvirosios prieigos prie mokslinių tyrimų ir eksperimentinės plėtros rezultatų tvarkos aprašu, patvirtintu Tarybos pirmininko 2024 m. rugpjūčio 30 d. Nr. V–385 „Dėl atvirosios prieigos prie mokslinių tyrimų ir eksperimentinės plėtros rezultatų tvarkos aprašo patvirtinimo“ (toliau vadinama – Aprašas), Tarybos pirmininko 2024. m. ... d. įsakymu Nr. ... ,,Dėl ... (įrašyti įsakymo pavadinimą)“ ir kitais teisės aktais, sudarė šią projekto finansavimo sutartį (toliau  – Sutartis):

I. SUTARTIES OBJEKTAS

[bookmark: _Hlk129186455]       1. Mokslo projektas ,,... (įrašyti projekto pavadinimą)“, kurio  paraiškos registracijos Nr.... (toliau – Paraiška), pateiktas pagal kvietimo reikalavimus ir saugomas Tarybos projektų administravimo informacinėje sistemoje (toliau – Sistema), finansuojamas iš valstybės biudžeto lėšų ir vykdomas pagal Tarybos administruojamą priemonę „Podoktorantūros stažuotės“ (toliau – Projektas), vadovaujantis Bendrosiomis taisyklėmis ir kitais su Projekto įgyvendinimu susijusiais teisės aktais.

II. ŠALIŲ TEISĖS IR PAREIGOS

2. Institucija įsipareigoja:
2.1. stažuotojui ir stažuotės vadovui sudaryti tinkamas sąlygas Projekte numatytiems įsipareigojimams įgyvendinti;
2.2. pagal kompetenciją dalyvauti administruojant Projektą ir prižiūrėti Projekto įgyvendinimą;
2.3. Projektui skirtas lėšas naudoti tik Projekto tikslams pasiekti ir atsiskaityti už jas taip, kaip nurodyta Sutartyje, jos prieduose ir Paraiškoje;
2.4. išlaidas, patirtas Projekto veikloms vykdyti, apmokėti Sutarties 24 punkte nurodytu Projekto įgyvendinimo laikotarpiu;
2.5. Projektui skirtų lėšų finansinę apskaitą vykdyti laikantis teisės aktų reikalavimų; 
2.6. Projekto dokumentus saugoti laikantis Lietuvos vyriausiojo archyvaro nustatytų bendrųjų dokumentų saugojimo terminų;
2.7. Projekto lėšomis sukurtą, įsigytą ar kitu būdu įgytą turtą teisės aktų nustatyta tvarka registruoti Institucijos apskaitoje;
2.8. iki antro, trečio ir ketvirto ketvirčio pirmojo mėnesio 8 dienos pateikti pasirašytą ketvirtinę finansinę – Projektui skirtų lėšų panaudojimo ataskaitą pagal Tarybos pirmininko patvirtintą formą už lėšas, gautas iki praėjusio ketvirčio pabaigos;
2.9. iki kiekvienų metų sausio 8 d. pateikti pasirašytą metinę lėšų panaudojimo ataskaitą pagal Tarybos pirmininko patvirtintą formą už visas praeitais kalendoriniais metais gautas lėšas; 
2.10. Projekto įgyvendinimo metu paaiškėjus, kad Projekto tikslai bus pasiekti mažesnėmis sąnaudomis, sutaupytas ar neplanuojamas panaudoti lėšas grąžinti į Sutartyje nurodytą Tarybos sąskaitą (kaip mokėjimo pavedimo paskirtį nurodant, kokios lėšos grąžinamos – ilgalaikiam turtui įsigyti ar (ir) kitos išlaidos) nedelsiant, bet ne vėliau kaip iki kiekvienų einamųjų Projekto įgyvendinimo metų gruodžio 1 d., o baigiamaisiais Projekto įgyvendinimo metais – ne vėliau kaip iki Sutarties 24 punkte nurodytos Projekto pabaigos datos; 
2.11. Projekto įgyvendinimui reikalingą ilgalaikį turtą, prekes ar paslaugas įsigyti, vadovaujantis Lietuvos Respublikos viešųjų pirkimų įstatymu (jeigu Institucija laikoma perkančiąja organizacija pagal šį įstatymą), kitais įstatymais ir poįstatyminiais teisės aktais;
2.12. teikti Tarybai informaciją apie Projektą, užtikrinti, kad būtų sudaromos sąlygos patikrinti, kaip Projektas įgyvendinamas;
2.13. informuoti Tarybą, jei įsiteisėjusiais Lietuvos Respublikos akademinės etikos ir procedūrų kontrolieriaus (toliau – Kontrolierius) sprendimais ar dėl Kontrolieriaus sprendimo priimtais ir įsiteisėjusiais teismo sprendimais nustatoma, kad stažuotojas pažeidė akademinę etiką, ir jei pažeidimas atitinka Rekomendacijų mokslo ir studijų institucijoms dėl akademinės etikos kodeksų rengimo, priėmimo ir įgyvendinimo, patvirtintų Kontrolieriaus 2020 m. rugpjūčio 25 d. įsakymu Nr. V-38 „Dėl Rekomendacijų mokslo ir studijų institucijoms dėl akademinės etikos kodeksų rengimo, priėmimo ir įgyvendinimo tvirtinimo“, 20 punkte nurodytas grubiausias akademinės etikos principus pažeidžiančias elgesio formas, atlikti veiksmus, nurodytus Bendrosiose taisyklėse dėl vadovo ar kito Projekto vykdytojo pakeitimo;
2.14. pateikti Tarybai elektroniniu būdu Tarybos sistemoje baigiamąją mokslinę ataskaitą;
2.15. teikiant Projekto baigiamąją mokslinę ataskaitą, laikytis Sutarties 24  punkte nustatytų terminų ir per Tarybos nustatytą laiką pataisyti dokumentus pagal Tarybos pateiktas pastabas;
2.16. sudaryti sąlygas stažuotojui įgyvendinti Sutarties 2.20.8 papunktyje nurodytą reikalavimą;
2.17. inicijuojant Sutarties pakeitimus vadovautis jos IV skyriuje nustatyta tvarka;
2.18. nedelsiant, bet ne vėliau nei per 15 (penkiolika) kalendorinių dienų, raštu informuoti kitas Šalis apie pasikeitusius rekvizitus, nurodytus Sutarties IX skyriuje;
2.19. vykdyti kitus Sutartyje, Bendrosiose taisyklėse, Apraše ir kituose teisės aktuose Institucijai nustatytus įpareigojimus.
2.20. užtikrinti, kad stažuotojas:
2.20.1. kartu su stažuotės vadovu įgyvendintų Projekto tikslus ir uždavinius;
2.20.2. gautų visus Projekte numatytus mokslinius rezultatus bei atliktų jų viešinimą mokslo bendruomenei ir plačiajai visuomenei, laikantis Projekte nurodyto darbo plano; 
2.20.3. laiku ir tinkamai pateiktų Institucijai informaciją apie numatomas išlaidas, kurios apmokamos iš Projekto lėšų;
2.20.4. gavęs iš Tarybos Sutarties 3.2 papunktyje numatytą pranešimą, apie ataskaitų vertinimo išvadas informuoti Instituciją;
2.20.5. Projektui skirtas tiesiogines lėšas naudotų tik Projekto tikslams pasiekti ir atsiskaityti už jas taip, kaip nustatyta Sutartyje, jos prieduose ir Paraiškoje;
2.20.6. pateiktų Tarybai elektroniniu būdu Tarybos sistemoje Projekto baigiamąją mokslinę ataskaitą;
2.20.7. teikdamas Projekto baigiamąją mokslinę ataskaitą, laikytųsi Sutarties 25 punkte nustatytų terminų ir per Tarybos nustatytą laiką pataisytų dokumentus pagal Tarybos pateiktas pastabas;
2.20.8. įgyvendintų Aprašo nuostatas, užtikrindamas atvirąją prieigą prie Projekto įgyvendinimo metu gautų duomenų ir jų pagrindu paskelbtų (priimtų spausdinti) mokslo publikacijų;
2.20.9. teiktų Tarybai informaciją apie Projektą ir sudarytų sąlygas tikrinti, kaip Projektas vykdomas;
2.20.10. įgyvendindamas keletą projektų (tiek finansuojamų iš Lietuvos Respublikos biudžeto, tiek iš Europos Sąjungos fondų investicijų lėšų, tiek iš kitų finansavimo šaltinių), atliktų skirtingus mokslinius tyrimus ir nedubliuotų projektų rezultatų;
2.20.11. skelbdamas Projekto rezultatus vadovautųsi Tarybos svetainėje esančiomis rekomendacijomis dėl informavimo apie finansavimo šaltinį – pažymėtų, kad Projektą finansavo Taryba, ir nurodyti Sutarties numerį, nesant galimybės – Projekto pavadinimą;
2.20.12. laikytųsi akademinės etikos principų, etiško elgesio;
2.20.13. inicijuojant Sutarties pakeitimus vadovautųsi jos IV skyriuje nustatyta tvarka;
2.20.14. nedelsiant, bet ne vėliau kaip per 15 (penkiolika) kalendorinių dienų, raštu informuotų kitas Sutarties Šalis apie pasikeitusius rekvizitus, nurodytus Sutarties IX skyriuje;
2.20.15. vykdytų kitus Sutartyje, Bendrosiose taisyklėse, Apraše ir kituose teisės aktuose projekto vadovui nustatytus įpareigojimus.
2.21. Laikantis kvietimo sąlygose nustatytų reikalavimų, pasiekti priemonės stebėsenos rodiklį „Podoktorantūros stažuotojų, dalyvavusių tyrėjų rengimo, judumo ir karjeros projektuose, skaičius“, pasiekimo reikšmė – 1 vnt.
3. Taryba įsipareigoja:
3.1. pervesti Projektui skirtas lėšas, vadovaujantis Tarybos  patvirtinta einamųjų metų Projekto išlaidų sąmata ir Sutarties 27–28 punktuose nustatyta tvarka ir terminais;
3.2. įvertinti pateiktas Projekto baigiamąją mokslinę ataskaitą bei Lėšų panaudojimo ataskaitas ir apie vertinimo išvadas informuoti stažuotoją bei stažuotės vadovą;
3.3. ne vėliau kaip per 30 (trisdešimt) kalendorinių dienų informuoti Instituciją ir stažuotoją apie priimtus sprendimus, galinčius turėti įtakos Projektui įgyvendinti;
3.4. patvirtinus Projekto baigiamąją mokslinę ataskaitą, sudaryti viešosios prieigos prie Projekto pagrindinių rezultatų santraukos, pateiktos šioje ataskaitoje, galimybę.

III. ŠALIŲ ATSAKOMYBĖ

4. Šalys susitaria, kad Sutarties 2.3, 2.4, 2.8, 2.9, 2.13, 2.14, 2.20.2, 2.20.5, 2.20.6, 2.20.9, 2.20.10, 2.20.11 ir 2.20.12 papunkčiuose nustatytų įsipareigojimų nevykdymas yra esminis Sutarties pažeidimas.
5. Esminiu Sutarties pažeidimu taip pat pripažįstamas Sutarties 2.13 papunktyje nurodyto įsipareigojimo pažeidimas, jei Institucija šios padėties neištaiso.
6. Taryba, atsižvelgdama į Projekto ketvirtinės ar metinės Lėšų panaudojimo ataskaitos įvertinimą, gali taikyti Institucijai finansinio poveikio priemones:
6.1. sumažinti negrąžintų lėšų dydžiu antrų (arba vėlesnių) Projekto įgyvendinimo metų tiesiogines Projekto įgyvendinimui skirtas lėšas, jei Institucija pažeidė Sutarties 2.10 papunktyje nustatytą įsipareigojimą;
6.2. nutraukti (neskirti) finansavimą (-o) kitam Projekto įgyvendinimo laikotarpiui.

IV. SUTARTIES KEITIMAI

7. Esminiu Sutarties keitimu laikoma:
7.1. Stažuotės vadovo keitimas;
7.2. Institucijos keitimas; 
7.3. planuojamų pateikti Projekto rezultatų keitimas;
7.4. Projekto baigiamosios mokslinės ataskaitos pateikimo termino atidėjimas;
7.5. tiesioginių išlaidų keitimas tarp išlaidų rūšių, kai keičiamos lėšos iš viso sudaro 10 proc. ir daugiau visos patvirtintoje einamųjų metų Projekto išlaidų sąmatoje numatytos tiesioginių išlaidų (neįskaitant išlaidų ilgalaikiam turtui įsigyti) sumos;
7.6. lėšų paskirties keitimas į nenumatytą patvirtintoje einamųjų metų Projekto išlaidų sąmatoje rūšį;
7.7. lėšų paskirstymo ketvirčiais einamųjų metų Projekto išlaidų sąmatoje keitimas, kai lėšos iš vėlesnių ketvirčių keliamos į einamąjį ketvirtį;
7.8. išlaidų ilgalaikiam turtui įsigyti (lėšų ir (ar) pirkimo objekto) keitimas;
7.9. kiti Projekto įgyvendinimo pokyčiai, galintys turėti esminės įtakos Projekto tikslams įgyvendinti.
8. Neesminiu Sutarties keitimu laikoma:
8.1.  Projekto rezultatų viešinimo ir sklaidos apimties ar tikslinės auditorijos keitimas, neturintis esminės įtakos Projekto tikslams įgyvendinti, neprieštaraujantis kvietimo sąlygoms, Bendrosioms taisyklėms bei kitiems su Projekto įgyvendinimu susijusiems teisės aktams;
8.2. Projekto veiklų keitimas nekeičiant išlaidų rūšies ir lėšų paskirstymo ketvirčiais (Projekto vykdytojams nustatytų funkcijų perskirstymas, komandiruotės ar jos vietos, datos ar komandiruojamo projekto vykdytojo bei komandiruočių skaičiaus keitimas; kitų, nei numatyta Paraiškoje, prekių ar paslaugų pirkimas), neturintis esminės įtakos Projekto tikslams įgyvendinti, rezultatams, numatytiems Projekte, pasiekti, neprieštaraujantis kvietimo sąlygoms, Bendrosioms taisyklėms bei kitiems su Projekto įgyvendinimu susijusiems teisės aktams;
8.3. tiesioginių išlaidų keitimas tarp išlaidų rūšių, kai keičiamos lėšos iš viso sudaro mažiau kaip 10 proc. visos patvirtintoje einamųjų metų Projekto išlaidų sąmatoje numatytos tiesioginių išlaidų (neįskaitant išlaidų ilgalaikiam turtui įsigyti) sumos;
8.4. kiti Projekto įgyvendinimo pokyčiai, neturintys esminės įtakos Projekto tikslams įgyvendinti.
9. Inicijuojant esminį Sutarties keitimą, ne vėliau kaip prieš 20 (dvidešimt) darbo dienų iki numatomų pokyčių, Tarybai pateikiamas raštiškas prašymas dėl leidimo atlikti esminį Sutarties keitimą. Prašymą dėl esminio Sutarties keitimo teikia Institucija.
10. Taryba sprendimą dėl leidimo atlikti esminį Sutarties keitimą priima per 20 (dvidešimt) darbo dienų nuo prašymo gavimo dienos.
11. Jei prašymas, inicijuojantis esminį Sutarties keitimą pateikiamas vėliau nei prieš 20 (dvidešimt) darbo dienų iki numatomų pokyčių, Taryba turi teisę prašymo netenkinti jo nenagrinėjusi.
12. Jei Taryba per 20 (dvidešimt) darbo dienų nepriima sprendimo dėl prašymo, inicijuojančio esminį Sutarties keitimą, laikoma, kad prašymui pritarta.
13. Tarybai pritarus Sutarties 7.1–7.4 papunkčiuose nurodytiems esminiams Sutarties keitimams pasirašomas susitarimas dėl Sutarties keitimo.
14. Tarybai pritarus Sutarties 7.5–7.8 papunkčiuose nurodytiems esminiams Sutarties keitimams patvirtinama patikslinta einamųjų metų Projekto išlaidų sąmata.
15. Sutarties pakeitimai, nustatyti Sutarties 7.5–7.8 papunkčiuose, gali būti atlikti ne dažniau kaip vieną kartą per ketvirtį.
16. Neesminius Sutarties keitimus Institucija paaiškina Tarybai teikiamose ketvirtinėse ir metinėse Lėšų panaudojimo ataskaitose.
17. Jei neesminiai Sutarties keitimai lemia Sutartyje nustatytus esminius keitimus, jie atliekami pagal tvarką, nustatytą dėl esminių Sutarties keitimų. Sutarties 7.9 papunktyje nurodyti keitimai atliekami atitinkamai Sutarties 13 ar 14 punktuose nurodyta tvarka pagal keitimo esmę.
18. Taryba, siekdama pagerinti kitų Šalių padėtį ar reaguodama į kitas esminę reikšmę Sutarčiai vykdyti turinčias aplinkybes, turi teisę inicijuoti vienašalius Sutarties keitimus. Apie planuojamus pakeitimus Taryba raštu informuoja kitas Sutarties Šalis:
18.1. jeigu Institucija sutinka su Tarybos siūlomais pakeitimais, jie laikomi įsigaliojusiais per 15 (penkiolika) kalendorinių dienų nuo rašto apie inicijuojamus Sutarties pakeitimus gavimo dienos;
18.2. jeigu Institucija nesutinka su Tarybos siūlomais pakeitimais, jos turi teisę vienašališkai nutraukti Sutartį. Tokiu atveju Institucija ir stažuotojas pateikia Tarybai mokslinę ir Lėšų panaudojimo ataskaitas apie iki Sutarties nutraukimo atliktus darbus ir gautas lėšas.

V. SUTARTIES GALIOJIMAS IR NUTRAUKIMAS

19. Sutartis įsigalioja nuo jos pasirašymo ir registravimo Taryboje dienos ir galioja iki visiško Šalių įsipareigojimų įvykdymo.
20. Taryba įgyja teisę vienašališkai nutraukti Sutartį, apie tai raštu įspėjusi Instituciją prieš 15 (penkiolika) kalendorinių dienų, jei:
20.1. Institucija pažeidė vieną ar kelis Sutarties 4-5 punktuose išvardytuose papunkčiuose nustatytus įsipareigojimus;
20.2. Taryba nepritaria Sutarties 7 punkte nurodytiems esminiams Sutarties pakeitimams, inicijuojamiems Institucijos;
21. Tarybai vienašališkai nutraukus Sutartį, bet kokie Sutarties finansiniai įsipareigojimai Institucijos atžvilgiu pasibaigia, o Institucija ir stažuotojas pateikia Tarybai mokslinę ir Lėšų panaudojimo ataskaitas apie iki Sutarties nutraukimo atliktus darbus ir gautas lėšas.
22. Vienašališkas Sutarties nutraukimas neatima Tarybos teisės reikalauti, kad Institucija grąžintų gautas lėšas, ir (ar) taikyti stažuotojui Bendrosiose taisyklėse numatytus apribojimus projekto vadovui svarstyti paraiškas ir įgyvendinti projektus.
23. Taryba, įvertinusi Sutarties 21 punkte pateiktas ataskaitas, priima sprendimą dėl Sutarties 22 punkte nurodytų priemonių taikymo.

VI. PROJEKTO ĮGYVENDINIMO TERMINAI IR FINANSAVIMO TVARKA

24. Projekto įgyvendinimo pradžia – 20 ... m. ... d., pabaiga – 20... m. ... d. Projekto baigiamoji mokslinė ataskaita – ne vėliau kaip 20... m. ... d. 
26. Projektui vykdyti Taryba skiria ... (įrašomos lėšos skaičiais) ... (įrašomas valiutos trumpinys) (... įrašomos lėšos žodžiais), iš jų 
2025 m. – ... (įrašomos lėšos skaičiais) ... (įrašomas valiutos trumpinys) (... įrašomos lėšos žodžiais), 
2026 m. – ... (įrašomos lėšos skaičiais) ... (įrašomas valiutos trumpinys) (... įrašomos lėšos žodžiais), 
2027 m. – ... (įrašomos lėšos skaičiais) ... (įrašomas valiutos trumpinys) (... įrašomos lėšos žodžiais).
27. Pirmą kartą lėšos Institucijai pervedamos ne vėliau kaip per 30 (trisdešimt) kalendorinių dienų nuo Projekto įgyvendinimo pradžios.
28. Kitais ketvirčiais numatytos lėšos Institucijai pervedamos per 30 (trisdešimt) kalendorinių dienų teigiamai įvertinus Lėšų panaudojimo ataskaitą.
29. Institucija Sutarties 26 punkte nurodytas lėšas naudoja pagal Tarybos patvirtintą einamųjų metų Projekto išlaidų sąmatą. Jos forma tvirtinama Tarybos pirmininko įsakymu. Einamųjų metų Projekto išlaidų sąmata pateikiama per 15 (penkiolika) kalendorinių dienų nuo pranešimo apie patikrintą Projekto metinę Lėšų panaudojimo ataskaitą išsiuntimo dienos, jei pripažinta, kad  Institucija tinkamai panaudojo skirtas lėšas. Antrų (ir vėlesnių) Projekto įgyvendinimo metų Projekto išlaidų sąmatos pridedamos prie Sutarties ir tampa neatsiejama jos dalimi.


VII. KITOS SĄLYGOS

30. Institucija patvirtina, kad yra susipažinusi ir supažindinusi stažuotoją ....  (įrašyti vardą, pavardę) bei stažuotės vadovą ... (įrašyti vardą, pavardę) su Bendrosiomis taisyklėmis, Aprašu ir kitais teisės aktais, susijusiais su Projekto įgyvendinimu.
31. Visi tarp Šalių iškylantys ginčai ar pretenzijos dėl Sutarties pirmiausia sprendžiami geranoriškai, derybų būdu, vadovaujantis sąžiningumo, protingumo ir teisingumo principais. Negalint išspręsti ginčo geranoriškai, toks ginčas ar pretenzijos perduodamos ir galutinai išsprendžiamos Lietuvos Respublikos teismuose. Lietuvos Respublikos įstatymai taikomi visiems ginčams dėl Sutarties.

VIII. SUTARTIES PRIEDAI

32. Sutarties priedai:
32.1.  Projekto 20... m. (nurodyti pirmuosius Projekto įgyvendinimo metus) išlaidų sąmata (Sutarties 3.1 papunktis), pridedama prie Sutarties kaip atskiras dokumentas;
32.2. Projekto rezultatai ir jų sklaida

IX. ŠALIŲ REKVIZITAI IR PARAŠAI

Taryba
Lietuvos mokslo taryba	...............................................
Įstaigos kodas 188716281	(Vardas ir pavardė)
Telefonas  +370 670 32 435
Elektroninis paštas info@lmt.lt	...............................................
Atsiskaitomoji sąskaita . LT69 4040 0636 1000 2310   	(Parašas)



Institucija
.......................................................................	................................................
(Pavadinimas)	(Vardas ir pavardė)
Įstaigos kodas ………………………………..
Telefonas ...........................................................
Elektroninis paštas .............................................	...............................................
Atsiskaitomoji sąskaita .....................................	(Parašas)

_______________________________
